
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 448 


4 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποζημίωση του Προέδρου του Δ.Σ. της Δημοτικής 
Επιχείρησης Ύδρευσης Αποχέτευσης Γυθείου του 
Δήμου Γ υθείου του Νομού Λακωνίας και ορισμός 

του Αντιπροέδρου του σε πλήρη απασχόληση. 1 

Τροποποίηση και συμπλήρωση της απόφασης 
2/74652/0022/18.11.1999 (ΦΕΚ 2043/22.11.1999) 
«Έξοδα κίνησης για αυτοψίες και έλεγχο κτιρίων 
των σεισμοπλήκτων περιοχών του Νομού Αττικής». 2 
Χορήγηση αποζημίωσης στο προσωπικό του Λιμενι¬ 
κού Σώματος για την υπεραπασχόλησή του κατά 
την περίοδο των βουλευτικών εκλογών της 9ης 


Απριλίου 2000. 3 

Παράταση προθεσμίας υποβολής της ετήσιας δήλω¬ 
σης φορολογίας εισοδήματος οικονομικού έτους 

2000 για ορισμένους υποχρέους. 4 

Έγκριση υπερωριακής απασχόλησης του Προϊσταμέ¬ 
νου και των υπαλλήλων της Υπηρεσίας Επιτρόπου 
του Ελεγκτικού Συνεδρίου που υπηρετούν στον 
ΟΑΕΔ, για το α'εξάμηνο 2000. 5 


Καθιέρωση υπερωριακής, με αμοιβή εργασίας και ερ¬ 
γασίας πέραν της υποχρεωτικής για τρεις (3) υπαλ¬ 
λήλους του γραφείου και του οδηγού του αυτοκι¬ 
νήτου του Γ ενικού Γ ραμματέα της Περιφέρειας Ατ¬ 
τικής . 6 

Έγκριση Κυριακών και εξαιρέσιμων ημερών εργασίας 
του προσωπικού που υπηρετεί με σχέση εργασίας 
ιδιωτικού δικαίου αορίστου χρόνου του Δημόσιου 
Πρότυπου Παιδικού Γυμναστηρίου Καισαριανής.. 7 

Καθιέρωση υπερωριακής εργασίας σε υπαλλήλους 
(οδηγούς), και σε μονίμους υπαλλήλους Γενικής 
Γραμματείας Νέας Γενιάς του Υπουργείου Εθνικής 

Παιδείας και θρησκευμάτων. 8 

Αύξηση ανωτάτου ορίου έκδοσης εγγυητικών επιστο¬ 
λών απότηνΑΕΡΗΑΤ ράπεζα Π ίστεως. 9 

Βελτίωση του συσσιτίου των κρατουμένων και του 
Προσωπικού των Φυλακών, Σωφρονιστικών και Θε¬ 
ραπευτικών Καταστημάτων και του Ιδρύματος 
Αγωγής Ανηλίκων Αρρένων Βόλου, κατάτιςημέρες 
του Πάσχα και των Χριστουγέννων τρέχοντος 
έτους και της Πρωτοχρονιάς έτους 2001. 10 


Καταβολή στους δικαιούχους υπαλλήλους των 


Ν.Π.Δ.Δ. που εποπτεύονται από το Υπουργείο Γε¬ 
ωργίας της διαφοράς μεταξύ επιδομάτων των ειδι¬ 
κών λογ/σμών και του κινήτρου απόδοσης του 

Ν.2470/97. 10 

Καταβολή στους δικαιούχους υπαλλήλουςτου Υπουρ¬ 
γείου Γεωργίας της διαφοράς μεταξύ των επιδομά¬ 
των των ειδικών λογ/σμών και του κινήτρου απόδο¬ 
σης του Ν.2470/97. 11 


ΑΠΟΦΑΣΕΙΣ 

Αριθ. 2/17338/0022 (1) 


Αποζημίωση του Προέδρου του Δ.Σ. της Δημοτικής Επι¬ 
χείρησης Ύδρευσης Αποχέτευσης Γ υθείου του Δήμου 
Γ υθείου του Νομού Λακωνίας και ορισμός του Αντι¬ 
προέδρου του σε πλήρη απασχόληση. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ- ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 παρ. 7 του Ν. 1069/80 «πε¬ 
ρί κινήτρων για την ίδρυση επιχειρήσεων ύδρευσης και 
αποχέτευσης». 

2. Τις διατάξεις του Π.Δ. 373/95 «Συγχώνευση των Υπουρ¬ 
γείων Προεδρίας της Κυβέρνησης και Εσωτερικών στο 
Υπουργείο Εσωτερικών Δημόσιας Διοίκησης και Αποκέ¬ 
ντρωσης και καθορισμός των αρμοδιοτήτων του» (Α 201 /95). 

3. Την αριθ. πρωτ. 8211/8-3-99 (ΦΕΚ 198/Β/8-3-99) κοι¬ 
νή απόφαση του Πρωθυπουργού και της Υπουργού Εσω¬ 
τερικών Δημόσιας Διοίκησης και Αποκέντρωσης «Ανάθε¬ 
ση αρμοδιοτήτων της Υπουργού Εσωτερικών Δημόσιας 
Διοίκησης και Αποκέντρωσης στους Υφυπουργούς Εσω¬ 
τερικών Δημόσιας Διοίκησης και Αποκέντρωσης Λεωνίδα 
Τζανή και Γεώργιο Φλωρίδη». 

4. Την αριθμ. 46/1999 αποφάση - πρόταση του Διοικητικού 
Συμβουλίου της Δημοτικής Επιχείρησης Ύδρευσης Αποχέ¬ 
τευσης Γ υθείου του Δήμου Γ υθείου του Νομού Λακωνίας. 

5. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του προϋπολογισμού της 
Επιχείρησης ύψους 3.240.000 δρχ. για το τρέχον έτος για 
την οποία έχει εγγράφει ανάλογη πίστωση στον προϋπολο¬ 
γισμό του νομικού προσώπου της Επιχείρησης στον 
01.011.1. Τα επόμενα τέσσερα έτη προβλέπεται να προκλη- 
θεί εις βάρος των προϋπολογισμών της Επιχείρησης δαπά¬ 
νη ύψους 3.240.000 δρχ. για κάθε έτος, για την οποία θα εγ- 

γραφούν σχετικές πιστώσεις στους ανάλογους κωδικούς 
των προϋπολογισμών των ετών αυτών, αποφασίζουμε: 

1. Καθορίζουμε την αποζημίωση του Προέδρου του Δι¬ 
οικητικού Συμβουλίου της Δημοτικής Επιχείρησης 
Ύδρευσης Αποχέτευσης Γυθείου του Δήμου Γυθείου του 
Νομού Λακωνίας στις εκατόν τεσσαράκοντα χιλιάδες 
δρχ. (140.000) μηνιαίως για τις παρεχόμενες στην επιχεί¬ 
ρηση υπηρεσίες του. 

2. Ορίζουμετον Αντιπρόεδρο της ανωτέρω επιχείρησης 
σε πλήρη απασχόληση στην επιχείρηση με τις ακόλουθες 
αρμοδιότητες: 

α) Υπεύθυνος προμηθειών - παραλαβής υλικών. 

β) Υπεύθυνος τήρησης ωραρίου και προγραμματισμού 
ημερήσιας απασχόλησης του προσωπικού. 

Η αμοιβή του ανωτέρω καθορίζεται στις εκατόν δέκα χι¬ 
λιάδες δρχ. (110.000) μηνιαίως. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 20 Μαρτίου 2000 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Γ. ΦΛΩΡΙΔΗΣ Ν. ΧΡΙΣΤΟΔΟΥΛΑΚΗΣ 

-♦- 

Αριθ. 2/22039/0022 (2) 

Τροποποίηση και συμπλήρωση της απόφασης 
2/4625/0022/18.11.1999 (ΦΕΚ 2043/22.11.1999) 
«Έξοδα κίνησης για αυτοψίες και έλεγχο κτιρίων των 
σεισμοπλήκτων περιοχών του Νομού Αττικής». 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν. 867/79 «περί κυρώσεως, τροποποιήσεως και 
συμπληρώσεώς της από 28.2.79 Πράξεως Νομοθετικού 
Περιεχομένου του Προέδρου της Δημοκρατίας «Περί 
αποκαταστάσεως ζημιών έκτων σεισμών 1978 εις περιο¬ 
χή Βορ. Ελλάδος κ.λπ. και ρυθμίσεως ετέρων τινών συ¬ 
ναφών θεμάτων» και ειδικότερα το άρθρο 13 της Πράξε¬ 
ως. 

2. Το Ν. 1190/81 «Περί κυρώσεως της από 29.3.81 Νο¬ 
μοθετικού Περιεχομένου, του Προέδρου της Δημοκρα¬ 
τίας» «Περί αποκαταστάσεως ζημιών εκ των σεισμών 
1981» και ρυθμίσεις ετέρων συναφών θεμάτων και ειδικό¬ 
τερα τις παραγράφους 7 και 8 του άρθρου 2 και το άρθρο 
5του κυρωτικού Νόμου. 

3. Το Ν. 2778/99 (ΦΕΚ 295/30.12.99 τ. Α') άρθρο 49 με το 
οποίο αντικαταστάθηκαν τα άρθρα 13 και 14 του Ν. 
867/79 και η παρ. 7 του άρθρου δεύτερου του Ν. 1190/81. 

4. Το Ν. 2685/99 (ΦΕΚ 35/18.2.99 Τ. Α') «Κάλυψη δαπα¬ 
νών μετακινούμενων υπαλλήλων εντός και εκτός Επικρά¬ 
τειας και άλλες διατάξεις» και ειδικότερα άρθρο 5 παρ. 3. 

5. Το Ν. 2412/96 (ΦΕΚ 123/Α/17.6.96) « περί μεταφοράς 
αρμοδιοτήτων από το Υπουργικό Συμβούλιο σε άλλα Κυ¬ 
βερνητικά όργανα και άλλες διατάξεις». 

6. Τις οικ/3751/ΤΠ31/10.9.99, οικ/3992/ΤΠ31/17.9.99, 
οικ/4194/ΤΠ31/24.9.99 Κοινές Υπουργικές Αποφάσεις 
του Υπουργού Εθνικής Οικονομίας κοιτών Υφυπουργών 
Οικονομικών και ΠΕ.ΧΩ Δ Ε. για την αποκατάσταση ζη¬ 
μιών από το σεισμό της 7ης Σεπτεμβρίου 1999 σε περιο¬ 
χές του Νομού Αττικής. 

7. Το έργο 9969000 της ΣΑΕ 069του προγράμματος Δη¬ 
μοσίων Επενδύσεων. 

8. Την απόφαση οικ/3828/ΤΣΕΠ 31.1/8.11.95 για την 
Αναδιοργάνωση Υπηρεσιών της Υ.Α.Σ. 

9. Το Π.Δ. 69/1988 « Οργανισμός Γενικής Γραμματείας 
Δημοσίων Έργων» όπως έχει τροποποιηθεί και ισχύει μέ¬ 
χρι σήμερα. 

10. Το άρθρο 40 του Ν. 849/78 «περίπαροχής κινήτρων 


δια την ενίσχυση της Περιφερειακής και Οικονομικής 
Ανάπτυξης της χώρας», όπως συμπληρώθηκε με το άρ¬ 
θρο 8του Ν. 2129/93. 

11. Την Κοινή Απόφαση Δ17α/03/99/Φ.2.2.1/29.10.96 
και του Υπουργού ΠΕ. ΧΩ. ΔΈ. στους Υφυπουργούς ΠΕ. 
ΧΩ. ΔΈ. Χρήστο Βερελή και Θεόδωρο Κολιοπάνο». 

12. Την 3877/14.9.99 Απόφαση του Υφυπουργού ΠΕ. 
ΧΩ. ΔΈ. για την μεταβίβαση αρμοδιοτήτων στον Προϊ¬ 
στάμενο της Υπηρεσίας Αποκατάστασης Σεισμοπλήκτων 
(Υ.Α.Σ). 

13. Την 1107147/1239/0006Α/4.10.96 απόφαση του 
Πρωθυπουργού καιτου Υπουργού Οικονομικών περί ανά¬ 
θεσης αρμοδιοτήτων στους Υφυπουργούς Οικονομικών. 

Επειδή είναι απαραίτητο να απλουστευθούν και να επι¬ 
ταχυνθούν οι διαδικασίες που χρειάζονται για να προω¬ 
θηθεί και ολοκληρωθεί, όσο είναι δυνατόν πιο γρήγορα, 
η αποκατάσταση, προσωρινά και οριστικά, των ζημιών 
που προκλήθηκαν από το σεισμό της 7.9.1999. Επειδή εί¬ 
ναι αναγκαίο να γίνουν αυτοψίες και να ελεγχθούν τα κτί¬ 
ρια που έπαθαν ζημιές από το σεισμό της 7.9.1999 από κα¬ 
τάλληλες επιτροπές για να χαρακτηρισθούν σε πρώτη 
φάση αν είναι κατοικήσιμα ή όχι και σε δεύτερη φάση αν 
είναι κατεδαφιστέα ή επισκευάσιμα με δυνατότητα να 
αποκατασταθεί η αντοχή τους και στην τελευταία περί¬ 
πτωση, αν η σχετική δαπάνη είναι δυσανάλογα μεγάλη και 
υπέρμετρη, για το αποτέλεσμα που αναμένεται από την 
επισκευή. 

Επειδή σύμφωνα με την παρ. 7 του δεύτερου άρθρου 
του Ν. 1190/81 που αντικαταστήθηκε με την παρ. 2 του 
άρθρου 49 του Ν. 2778/99(ΦΕΚ 295/30-12-1999 Τ. Α') 
«Στους Μηχανικούς ιδιώτες ή υπαλλήλους, με οποιαδή¬ 
ποτε σχέση του Δημοσίου, Ο.Τ.Α, και λοιπών Ν.Π.Δ.Δ. ή 
Δημοσίων Επιχειρήσεων ή Οργανισμών, τους χρησιμο- 
ποιηθέντες ή χρησιμοποιούμενους για τις αυτοψίες και 
τους ελέγχους κτιρίων πληγέντων από τους σεισμούς και 
στο προσωπικό υποστήριξης αυτών, οργάνωσης και συ¬ 
ντονισμού, δύναται να καταβάλλονται έξοδα κίνησης 
τους στις σεισμόπληκτες περιοχές, που καθορίζονται 
κατ’ αποκοπή ανά αυτοψία ή έλεγχο ή ανά ημέρα ανεξάρ¬ 
τητα από τα χρησιμοποιούμενα μέσα κίνησης, με κοινή 
απόφαση των Υπουργών Οικονομικών και ΠΕ.ΧΩ.Δ.Ε., 
κατ’ εξαίρεση κάθε άλλης γενικής ή ειδικής διάταξης. Οι 
δαπάνες καταβάλλονται από τις σχετικές πιστώσεις απο¬ 
κατάστασης». 

Επειδή σύμφωνα με το Ν. 2412/96 και την υπ’ αρ. 
οικ/3751/ΤΠ31/10.9.1999 Κοινή Απόφαση επεκτείνονται 
κατ’ ανάλογο εφαρμογή οι διατάξεις της από 30.7.1978 
Πράξεως Νομοθετικού Περιεχομένου, όπως αυτή κυρώ¬ 
θηκε και συμπληρώθηκε με τους Νόμους 867/79, 1048/ 
80,1190/81 και 1133/81 καθώς και 1133/81 καθώς και των 
σχετικών κανονιστικών πράξεων, όπως ισχύουν σήμερα 
και στις περιοχές που οριοθετήθηκαν με τις προαναφε- 
ρόμενες Κοινές Αποφάσεις. 

Επειδή τα έργα για να αποκατασταθούν οι ζημιές που 
προξένησε ο σεισμός τόσο σε ιδιωτικές, όσο και σε δημό¬ 
σιες ή κοινόχρηστες κατασκευές, γενικά, είναι επείγοντα 
και δεν υπάρχει δυνατότητα να κινηθούν οι τεχνικοί υπάλ¬ 
ληλοι και οι επιτροπές με κρατικά αυτοκίνητα, ενώ δεν εί¬ 
ναι δυνατόν να χρησιμοποιηθούν οι δημόσιες συγκοινω¬ 
νίες, αποφασίζουμε: 

Τροποποιούμε και συμπληρώνουμε την 2/74652/0022/18- 
11 -1999 ΦΕΚ 2043/22-11 -1999 απόφαση ως ακολούθως: 

1. Αντικαθιστούμε την παρ. 1 ως εξής: 

Στα μέλη της Α/βαθμιας επιτροπής καταβάλλεται ανά 
ημέρα: 

- Ποσό 20.000 δρχ ημερησίως στους υπαλλήλους που 
υπηρετούν σε Υπηρεσίες του Λεκανοπεδίου Αττικής. 

- Ποσό 30.000 δρχ ημερησίως στους υπαλλήλους που 
υπηρετούν σε Υπηρεσίες εκτός Λεκανοπεδίου Αττικής. 

2. Συμπληρώνουμε μετά την παρ. 3 ως εξής : 

Στα μέλη των επιτροπών που πραγματοποιούν Β/βαθ- 
μιες αυτοψίες ή ελέγχους σε κάθε είδους κτίριο τα κατ’ 

αποκοπή ποσά δεν θα είναι κατώτερα των 20.000 δρχημε- 
ρησίωςγιατους υπάλληλους- μηχανικούς που υπηρετούν 
εντός Λεκανοπεδίου Αττικής και των 30.000 δρχ ημερη- 
σίως για τους υπαλλήλους που υπηρετούν εκτός Λεκανο¬ 
πεδίου Αττικής. 

3. Αντικαθιστούμε τις παρ. 6 και 7 ως εξής: 

Για τον Α/βαθμιο έλεγχο η συγκρότηση των επιτροπών 
με τους υπαλλήλους μηχανικούς, που υπηρετούν στη 
Γ.Γ.Δ.Ε. και στο Υ.ΠΕ.ΧΩ.Δ.Ε. καθώς και με όσους έχουν 
διατεθεί από τις Περιφέρειες, Νομ/κες Αυτ/σεις, ΟΤΑ , 
Ν.Π.Δ.Δ., Δημ. Επιχειρήσεις, Οργανισμούς κλπ, θα γίνεται 
από τους Γ ενικούς Συντονιστές ή τους Συντονιστές που 
έχουν οριστεί για το σκοπό αυτό ή από τον προϊστάμενο 
της ΥΑΣτης Γ.Γ.Δ.Ε. Στις περιπτώσεις που συγκροτούνται 
επιτροπές σε Περιφέρειες, Νομ/κες Αυτ/σεις και ΟΤΑ αυ¬ 
τές θα γίνονται από τους Διευθυντές των Τεχνικών Υπηρε¬ 
σιών των Περιφερειών, Νομαρχιακών Αυτοδιοικήσεων και 
ΟΤΑ κατά περίπτωση και σε συνεννόηση με τη Γ.Γ.Δ.Ε. 

Ο ορισμός των μελών για τον Β/βαθμιο έλεγχο θα γίνε¬ 
ται απότονΥφυπουργόΠΕ.ΧΩ.Δ.Ε. και η συγκρότηση της 
επιτροπής θα γίνεται από τον Γ ενικό Συντονιστή ή τον Συ¬ 
ντονιστή ή τον Προϊστάμενο της ΥΑΣ. 

- Η διενέργεια των αυτοψιών θα βεβαιώνεται από τους 
υπεύθυνους συγκρότησης των επιτροπών κατά περίπτω¬ 
ση (Γενικούς Συντονιστές, Συντονιστές, Προϊστάμενο της 
ΥΑΣ, Διευθυντές Τεχνικών Υπηρεσιών Περιφερειών Νο¬ 
μαρχιακών Αυτοδιοικήσεων και ΟΤΑ) και από υπεύθυνη 
δήλωση του ιδίου υπαλλήλου μηχανικού που διενήργησε 
τις αυτοψίες. Τα σχετικά στοιχεία θα συγκεντρωθούν και 
θατηρούνται στην ΥΑΣ. Μέχριτην εκκαθάριση των ποσών 
επιτρέπεται η χορήγηση προκαταβολών στους υπαλλή¬ 
λους ή η τμηματική πληρωμή τους. 

4. Αντικαθιστούμε την παρ. 9 της απόφασης ως εξής: 

Στους υπαλλήλους μηχανικούς που ορίζονται με από¬ 
φαση του Υφυπουργού ΠΕ.ΧΩ.Δ.Ε. α) ως μέλη σε ομάδα 
για την υποβοήθηση των υποστυλώσεων και κατεδαφίσε¬ 
ων κτιρίων που επλήγησαν από τον σεισμό της 7ης Σε¬ 
πτεμβρίου 1999 καιεκτελούνταιαπότις Νομαρχιακές Αυ¬ 
τοδιοικήσεις του Νομού Αττικής. 

β) ως μέλη των επιτροπών για τον επανέλεγχο των πρω¬ 
τοκόλλων επικινδύνως ετοιμόρροπων κτισμάτων. 

γ) ως μέλη επιτροπών για αυτοψίες και έλεγχο μελετών 
επισκευής και ανακατασκευής κτιρίων. 

δ) ως επόπτες, Γ ενικοί συντονιστές, Συντονιστές, Ανα¬ 
πληρωτές αυτών, Συνεργάτες, κλπ. που συμμετέχουν με 
οποιοδήποτε τρόπο στον έλεγχο των κτιρίων που επλή¬ 
γησαν από τους σεισμούς καθώς και στην εποπτεία, πα¬ 
ρακολούθηση, έλεγχο, συντονισμό κλπ. των πρωτοβάθ¬ 
μιων και δευτεροβάθμιων επιτροπών που διενεργούν αυ¬ 
τοψίες, για την έγκαιρη ολοκλήρωση του έργου τους, 
καταβάλλεται ποσό που θα είναι ανάλογο με τα καθήκο¬ 
ντα τους ως εξής: 

ί. Στα μέλη των επιτροπών καιτης ομάδαςτωνπαρ. α, β, 
γ, ποσό 30.000 δρχ. ημερησίως. 

μ. Στους Γενικούς Συντονιστές καταβάλλεται ποσό 
40.000 δρχημερησίως. 

Πί. Στους Συντονιστές Κεντρικής Συντονιστικής Ομάδας 
και Επόπτες ποσό 35.000 δρχημερησίως. 

νί. Στους Συντονιστές ομάδων συνεργείων πρωτοβάθ¬ 
μιου και δευτεροβάθμιου ελέγχου ποσό 30.000 δρχ ημε¬ 
ρησίως. 

ν. Στους αναπληρωτές και συνεργάτες ποσό 20.000 δρχ 
ημερησίως. 

Ο αριθμός των ημερών απασχόλησης των ανωτέρω μη¬ 
χανικών θα βεβαιώνεται από τον Γ ενικό Γ ραμματέα Δη¬ 
μοσίων Έργων. 

5. Συμπληρώνουμε την απόφαση ως ακολούθως: 

Στο προσωπικό που υπηρετεί είτε στις Υπηρεσίες Απο¬ 
κατάστασης Σεισμοπλήκτων είτε σε άλλες Διευθύνσεις 
υποστήριξης της ΥΑΣ και απασχολείται καθημερινά και 
πέραν των κύριων καθηκόντων του με την στήριξη και ορ¬ 


γάνωση του έργου της αποκατάστασης των σεισμοπλή¬ 
κτων καταβάλλεται ποσό ως εξής: 

α. Στο Γενικό Συντονιστή στήριξης και οργάνωσης 
25.000 δρχ. ημερησίως. 
β. Στους συντονιστές 20.000 δρχ. ημερησίως. 
γ. Στους υπαλλήλους κατηγοριών ΠΕ καιΤΕ 15.000 δρχ 
ημερησίως. 

δ. Στους λοιπούς υπαλλήλους 10.000 δρχ. ημερησίως. 
Οι ανωτέρω απασχολούμενοι υπάλληλοι ορίζονται με 
απόφαση του Γ εν. Γ ραμματέα Δημ. Έργων με την οποία 
καθορίζεται και το αντικείμενο τους. Η απασχόλησή 
τους βεβαιώνεται από τον Προϊστάμενο της Υπηρεσίας 
τους. 

6. Η ημερήσια αμοιβή που προβλέπεται με την απόφα¬ 
ση αυτή για κάθε δικαιούχο υπάλληλο αφοράτην ανά ημέ¬ 
ρα απασχόληση του μόνο σε μια από τις ρυθμιζόμενες με 
την παρούσα απόφαση περιπτώσεις. 

7. Οι υπάλληλοι στους οποίους χορηγείται ποσό για την 
απασχόληση τους όπως προβλέπεται στην απόφαση αυ¬ 
τή δεν δικαιούνται εκτός έδρας αποζημίωση και υπερω- 
ριακή τοιαύτη. 

8. Από τις διατάξεις της απόφασης αυτής προκαλείται 
δαπάνη 2.000.000.000 δρχ. 

9. Κατά τα λοιπά ισχύει η απόφαση 2/74652/0022/18-11- 
1999 (ΦΕΚ 2043/22-11-99 τ. Β'). 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 28 Μαρτίου 2000 

ΟΙ ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΟΙΚΟΝΟΜΙΚΩΝ ΔΗΜΟΣΙΩΝ ΕΡΓΩΝ 

ΝΙΚ.ΧΡΙΣΤΟΔΟΥΛΑΚΗΣ ΧΡ. ΒΕΡΕΛΗΣ 

-♦- 

Αριθ. 2/25476/0022 (3) 

Χορηγηση αποζημίωσης στο προσωπικό του Λιμενικού Σώ¬ 
ματος για την υπεραπασχόλησή του κατά την περίοδο 
των βουλευτικών εκλογών της 9ης Απριλίου 2000. 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1) Τη διάταξη της παρ.9 του αρθ.20 του Ν. 2386/1996 
(ΦΕΚ 43Α/96) «Ρυθμίσεις θεμάτων Εθνικών κληροδοτη¬ 
μάτων δημοσίου και ανταλλαξίμων κτημάτων και άλλες 
διατάξεις». 

2) Το γεγονός της έκτακτης και εντατικής απασχόλησης 
του προσωπικού του Λιμενικού Σώματος κατά την περίο¬ 
δο των βουλευτικών εκλογών της 9ης Απριλίου 2000 για 
την τήρηση της τάξης στα λιμάνια της χώρας κ.λπ. 

3) Το γεγονός ότι από τις διατάξεις της παρούσας προ- 
καλείται δαπάνη σε βάρος του προϋπολογισμού ύψους 
800.000.000 δρχ. και θα βαρύνει τον κωδικοφορέα 
41/110/0538 προϋπολογισμού ΥΕΝ τρέχοντος έτους. 

4) Την κοινή απόφαση του Πρωθυπουργού και Υπουρ¬ 
γού Οικονομικών αριθμ. 1107147/1239/0006Α/4-10-96 
«Ανάθεση αρμοδιοτήτων στους Υφυπουργούς Οικονομι¬ 
κών», αποφασίζουμε: 

Εγκρίνουμε τη χορήγηση αποζημίωσης στο προσωπικό 
του Λιμενικού Σώματος για την έκτακτη απασχόληση του 
κατά την περίοδο των Βουλευτικών εκλογών της 9ης 
Απριλίου 2000, ποσού 160.000 δρχ. για κάθε άτομο. 

Δικαιούχοι της παραπάνω αποζημίωσης είναι οι σε 
ενέργεια Αξ/κοί - Ανθ/στές - Υπαξ/κοί - Λιμενοφύλακες ως 
και οι δόκιμοι Αξ/κοι - Υπαξ/κοί Λιμενοφύλακες (άνδρες - 
γυναίκες). 

Η αποζημίωση αυτή δεν υπόκειται σε κρατήσεις ασφαλι¬ 
στικών ταμείων και φόρου, η δε δαπάνη θα βαρύνει τον 
προϋπολογισμό του Υπουργείου Εμπορικής Ναυτιλίας 
έτους 2000. 

Η απόφαση αυτή δεν έχει εφαρμογή για τους ευρισκό- 

μένους σε οιαδήποτε κατάσταση διαθεσιμότητας, αναρ- 
ρωτικής άδειας και νοσηλευόμενους σε Νοσοκομεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αριθ. 1032841/639/ΑΌ012 (4) 

Παραταση προθεσμίας υποβολής της ετήσιας δήλωσης 
φορολογίας εισοδήματος οικονομικού έτους 2000 για 
ορισμένους υποχρέους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 62 και 64 του Ν. 2238/1994 
που καθορίζουν τις προθεσμίες υποβολής της ετήσιας 
δήλωσης φορολογίας εισοδήματος των φυσικών και νο¬ 
μικών προσώπων. 

2. Το γεγονός ότι έχει καθυστερήσει από τα ταχυδρομι¬ 
κά γραφεία η αποστολή των εντύπων των δηλώσεων φο¬ 
ρολογίας εισοδήματος στους φορολογουμένους, αλλά 
και η χορήγηση από τους ασφαλιστικούς φορείς των οι¬ 
κείων βεβαιώσεων που οι υπόχρεοι πρέπει να συνυπο¬ 
βάλλουν με τις φορολογικές δηλώσεις τους. 

3. Το γεγονός ότι στις 9 Απριλίου 2000 θα διεξαχθούν 
εκλογές για την ανάδειξη των μελών του νέου Κοινοβου¬ 
λίου και ότι την περίοδο αυτή θα μετακινηθούν, για την εκ¬ 
πλήρωση των καθηκόντων τους, τόσο οι εφοριακοί υπάλ¬ 
ληλοι, όσο και οι φορολογούμενοι. 

4. Τη διάταξη της παραγράφου 5 του άρθρου 22 του ν. 
2020/1992, με την οποία εξουσιοδοτείται ο Υπουργός Οι¬ 
κονομικών να παρατείνει με αποφάσεις του τις προθε¬ 
σμίες υποβολής των φορολογικών δηλώσεων. 

5. Την 1107147/1239/Α' 0006/4-10-1996 (Φ.Ε.Κ. 922 Β') 
κοινή απόφαση του Πρωθυπουργού και Υπουργού Οικο¬ 
νομικών, με την οποία αναθέτονται αρμοδιότητες του 
Υπουργού στους Υφυπουργούς Οικονομικών. 

6. Ότι με την απόφαση αυτή δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

1. Παρατείνουμε μέχρι τις 13 Απριλίου 2000 την προθε¬ 
σμία υποβολής των δηλώσεων φορολογίας εισοδήματος 
οικονομικού έτους 2000 των ακόλουθων υπόχρεων : 

α) των φυσικών προσώπων που απόκτησαν εισοδήματα 
από την άσκηση ατομικής εμπορικής επιχείρησης ή ελευ¬ 
θέριου επαγγέλματος, οι οποίοι δεν τηρούν βιβλία ή τη¬ 
ρούν βιβλία Α' ή Β' κατηγορίας του Κ.Β.Σ., από συμμετοχή 
σε Ε.Π.Ε. με έγκριση ισολογισμού μέχρι τον Οκτώβριο του 
1999, από ακίνητα, από κινητές αξίες κτλ. που έληγε, μετά 
την παράταση που δόθη κε με τη ν 1019399/ 361 / Π ΟΛ. 1062/ 
ΑΌ012/23-2-2000 απόφαση μας, στις 14 Μαρτίου 2000 και 

β) των εταιρειών ή κοινοπραξιών ή κοινωνιών, που δεν 
τηρούν βιβλία ή τηρούν βιβλία Α' ή Β' κατηγορίας του Κώ¬ 
δικα Βιβλίων και Στοιχείων, που λήγει στις 3 Απριλίου 2000. 

2. Οι δηλώσεις των πιο πάνω υπόχρεων υποβάλλονται 
ανάλογα με το τελευταίο ψηφίο του Α.Φ.Μ. του φορολο- 
γουμένου με αρχή, για το ψηφίο 1, στις 13 Απριλίου 2000 
και ολοκληρώνεται μέσα σε έντεκα (11) εργάσιμες ημέ¬ 
ρες, ως ακολούθως: 

α) Μέχρι τις 13 Απριλίου 2000 οι υπόχρεοι που ο Α.Φ.Μ. 
τους λήγει στο 1. 

β) Μέχρι τις 14 Απριλίου 2000 οι υπόχρεοι που ο Α.Φ.Μ. 
τους λήγει στο 2. 

γ) Μέχρι τις 17 Απριλίου 2000 οι υπόχρεοι που ο Α.Φ.Μ. 
τους λήγει στο 3. 

δ) Μέχρι τις 18 Απριλίου 2000 οι υπόχρεοι που ο Α.Φ.Μ. 
τους λήγει στο 4. 


ε) Μέχρι τις 19 Απριλίου 2000 οι υπόχρεοι που ο Α.Φ.Μ. 
τους λήγει στο 5. 

στ) Μέχριτις 20 Απριλίου 2000 οι υπόχρεοι που ο ΑΦ.Μ. 
τους λήγει στο 6. 

ζ) Μέχριτις 21 Απριλίου 2000 οι υπόχρεοι που ο Α.Φ.Μ. 
τους λήγει στο 7. 

η) Μέχριτις 24 Απριλίου 2000 οι υπόχρεοι που ο Α.Φ.Μ. 
τους λήγει στο 8. 

θ) Μέχρι τις 25 Απριλίου 2000 οι υπόχρεοι που ο Α.Φ.Μ. 
τους λήγει στο 9. 

ι) Μέχρι τις 26 Απριλίου 2000 οι υπόχρεοι που ο Α.Φ.Μ. 
τους λήγει στο 10, 20, 30, 40 και 50. 

ια) Μέχριτις 27 Απριλίου 2000 οι υπόχρεοιπου ο Α.Φ.Μ. 
τους λήγει στο 60, 70, 80,90 και 00, καθώς και οι υπόχρε¬ 
οι που δεν έχουν Α. Φ. Μ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 2/18731/0022 (5) 

Εγκριση υπερωριακής απασχόλησης του Προϊσταμένου 
και των υπαλλήλων της Υπηρεσίας Επιτρόπου του 
Ελεγκτικού Συνεδρίου που υπηρετούν στον ΟΑΕΔ, για 
το α' εξάμηνο 2000. 

ΟΙ ΓΕΝΙΚΟΙ ΓΡΑΜΜΑΤΕΙΣ 

ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ ΥΠ. ΟΙΚΟΝΟΜΙΚΩΝ - 
ΥΠ. ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΥΠ. ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του Νόμου 1558/85 «Κυβέρνηση και Κυβερνητικά 
Όργανα» (ΦΕΚ 137/Α/26-7-85). 

β) Του άρθρου 18παρ.5του Ν. 2224/94«Ρύθμιση θεμά¬ 
των εργασίας, συνδικαλιστικών δικαιωμάτων κλπ». 

γ) Του ΝΔ 212/69 «Περί Οργανώσεως και Διοικήσεως 
του ΟΑΕΔ» (ΦΕΚ 112/Α/69). 

δ) Του άρθρου 15του Ν. 2592/98 «Αναπροσαρμογή συ¬ 
ντάξεων πολιτικών συνταξιούχων του Δημοσίου, ρύθμιση 
συνταξιοδοτικών θεμάτων και άλλες διατάξεις» (ΦΕΚ 
57/Α/18-3-98). 

2. Την Κ.Υ.Α, αριθ. 95445/24-10-95 «Σύσταση Διοικητι¬ 
κού Τομέα στο Υπουργείο Εργασίας και Κοινωνικών 
Ασφαλίσεων» (ΦΕΚ 898/Β/95). 

3. Τις εγκυκλίους αριθ. 2022941/2297/0022/7-4-98 και 
218803/0022/8-2-99 του Υπουργείου Οικονομικών. 

4. Το έγγραφο αριθ. Β 100941/13-1-2000 του ΟΑΕΔ. 

5. Το γεγονός ότι από την Απόφαση αυτή προκαλείται δα¬ 
πάνη σε βάρος του υπό έγκριση προϋπολογισμού του ΟΑ¬ 
ΕΔ ύψους 1.500.000 περίπου γιατοτρέχον οικονομικό έτος. 

Η δαπάνη θα καλυφθεί από την πίστωση που έχει εγ¬ 
γράφει στον υπό έγκριση προϋπολογισμό του ΟΑΕΔ με 
τα στοιχεία ΚΑΕ 261 ύψους 2.250.000.000 δρχ. 

6. Την αριθ. 1107147/1239/0006Α/4-10-96 Κοινή Απόφαση 
του Πρωθυπουργού και του Υπουργού Οικονομικών για την 
ανάθεση αρμοδιοτήτων στους Υφυπουργούς Οικονομικών. 

7. Την ΚΥΑ αριθ. 2/80345/0004/8-11-99 «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91», αποφασίζουμε: 

1. Διαπιστώνουμε τις επείγουσες υπηρεσιακές ανάγκες 
που επιβάλλουν την υπερωριακή απασχόληση των τεσ¬ 
σάρων (4) υπαλλήλων που υπηρετούν στην Υπηρεσία Επι¬ 
τρόπου του Ελεγκτικού Συνεδρίου στον ΟΑΕΔ και εγκρί¬ 
νουμε την υπερωριακή απασχόληση τους κατά τις απο¬ 
γευματινές ώρες και μέχρι της 22ας νυκτερινής ώρας 
πέραν από τις ώρες της υποχρεωτικής απασχόλησης, για 
1.200 ώρες συνολικά, κατά το χρονικό διάστημα από 8-2- 
2000 έως 30-6-2000. 

2. Υπεύθυνος για την παρακολούθηση και τον έλεγχο 

της πραγματικής υπερωριακής απασχόλησης ορίζεται ο 
Επίτροπος του Ελεγκτικού Συνεδρίου. 

3. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 8 Μαρτίου 2000 
Οι Γενικοί Γραμματείς 

Δημοσιονομικής Πολιτικής Υπουργείου Εργασίας 
Υπουργείου Οικονομικών και Κοινωνικών Ασφαλίσεων 
ΙΩΑΝ. ΚΟΥΣΟΥΑΑΚΟΣ ΒΑΣ. Μ Π ΡΑΚΑΤΣΟΥΛΑΣ 

Υπουργείου Δικαιοσύνης 
ΓΕΩΡ. ΑΝΔΡΕΟΠΟΥΛΟΣ 
-♦- 

Αριθ. 2/19832/0022 (6) 

Καθιέρωση υπερωριακής, με αμοιβή εργασίας και εργα¬ 
σίας πέραν της υποχρεωτικής για τρεις (3) υπαλλή¬ 
λους του γραφείου και του οδηγού του αυτοκινήτου 
του Γενικού Γραμματέατης Περιφέρειας Αττικής. 

ΟΙ ΓΕΝΙΚΟΙ ΓΡΑΜΜΑΤΕΙΣ 

ΥΠΟΥΡΓΕΙΟΥ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 
Έχοντας υπόψη: 

Ι.-Τις διατάξεις του άρθρου 18του Ν.2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις», όπως αυτό αντικα- 
ταστάθηκε με το άρθρο 15 του Ν.2592/1998. 

2. -Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α137) που προστέθη¬ 
κε με το άρθρο 27 του Ν.2081/1992 (Α 154) και αντικατα- 
στάθηκε μετηνπαρ. 2ατου αρ. 1 του Ν. 2469/1997(Α38). 

3. -Τις διατάξεις του Ν. 2503/1997. 

4. - Τις διατάξεις της παραγράφου 3 του αρ.33 του Ν. 
1832/1989. 

5. - Τις 2030771/4262/0022/24.4.97, 2090440/12741/ 

0022/ 23.12.97, 2022941/2297/0022/7.4.1998 και 

2050742/ 5390/0022/ 28.7.1998 και 2/8803/0022/8.2.1999 
εγκυκλίους του Γενικού Λογιστηρίου του Κράτους. 

6. - Την ύπαρξη εγγεγραμμένης πίστωσης για το σκοπό 
αυτό στους ΚΑΕ 0511 και 0512, φορέας 906-06/061 του 
προϋπολογισμού της Περιφέρειας Αττικής, για το έτος 
2000, η οποία ανέρχεται σε 4.100.000 δραχμές, σε βάρος 
της οποίας προκαλείται δαπάνη ίση περίπου με ολόκληρο 
το ποσό της πίστωσης αυτής. 

7. -Την ανάγκη απασχόλησης τριών (3) υπαλλήλωντου 
γραφείου και του οδηγού του αυτοκινήτου του Γενικού 
Γραμματέα της Περιφέρειας Αττικής κατά τις απογευ¬ 
ματινές και νυκτερινές ώρες των εργάσιμων ημερών από 
Δευτέρα έως Παρασκευή, καθώς και τις Κυριακές και 
εξαιρέσιμες ημέρες, λόγω υπηρεσιακών αναγκών. 

8. -Τηναριθμ. 1107147/1239/0006Α/4.10.96απόφασητου 
Πρωθυπουργού και του Υπουργού Οικονομικών, περί ανά¬ 
θεσης αρμοδιοτήτων στους Υφυπουργούς Οικονομικών. 

9. - Την αριθμ.2/80345/0004/8.11.99 (ΦΕΚ 2040/Β/ 
19.11.99) κοινή Υπουργική απόφαση για μεταβίβαση 
εξουσίας υπογραφής σύμφωνα με το άρθρο 7 παρ.1 του 
Ν. 1943/91, αποφασίζουμε: 

Καθιερώνουμε υπερωριακή απογευματινή, με αμοιβή ερ¬ 
γασία,νυκτερινή, και εργασία Κυριακών και εξαιρέσιμων 
ημερών, πέραντης υποχρεωτικής, για (3) υπαλλήλους του 
γραφείου και του οδηγού του αυτοκινήτου του Γενικού 
Γ ραμματέα της Περιφέρειας Αττικής, και για το χρονικό 
διάστημα από 1.2.2000 έως 31.12.2000 ως ακολούθως: 

1. Υπερωριακή απογευματινή εργασία σαράντα (40) 
Μέχρι 22η ώρα εργασίμων ημερών ώρες το μήνα 

2. Νυχτερινή εργασία, πέραντης τριάντα (30) 

υποχρεωτικής από 22η ώρα μέχρι ώρες το μήνα 

6η πρωινή εργασίμων ημερών 

3. Κυριακών και εξαιρέσιμων ημερών είκοσι (20) 


εργασία πέραν της υποχρεωτικής ώρες το μήνα 

από την 6η πρωινή μέχρι την 22η ώρα 
Σύμφωνα με τον πίνακα προγραμματισμού υπερωρια- 
κής εργασίας της Περιφέρειας Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Φεβρουάριου 2000 
Οι Γ ενικοί Γ ραμματείς 

Υπουργείου Εσωτερικών, Δημόσιας Δημοσιονομικής Πολιτικής 
Διοίκησης και Αποκέντρωσης Υπουργείου Οικονομικών 

ΑΛΕΞΑΝΔΡΟΣ ΚΡΗΤΙΚΟΣ ΙΩΑΝΝΗΣ ΚΟΥΣΟΥΑΑΚΟΣ 

- ♦ - 

Αριθ. 2/21973/0022 (7) 

Εγκριση Κυριακών και εξαιρέσιμων ημερών εργασίας 
του προσωπικού που υπηρετεί με σχέση εργασίας 
ιδιωτικού δικαίου αορίστου χρόνου του Δημόσιου 
Πρότυπου Παιδικού Γυμναστηρίου Καισαριανής. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ ΥΠΟΥΡΓΕΙΟΥ 
ΟΙΚΟΝΟΜΙΚΩΝ - ΥΠΟΥΡΓΕΙΟΥ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 18του Ν. 2470/97, ΦΕΚ 40 
Τ.Α'/21.3.97 «Αναμόρφωση μισθολογίου προσωπικού της 
Δ.Δ. όπως αντικαταστάθηκαν με το άρθρο 15 του 
Ν.2592/98 ΦΕΚ 57/18.3.98 Τ.Α.». 

2. Τον Αναγκαστικό Ν. 1835/39 «Περίτου τρόπου της δι- 
οικήσεως και λειτουργίας του Δημόσιου Πρότυπου Παι¬ 
δικού Γ υμναστηρίου Καισαριανής». 

3. Το αριθμ.381/12.1.2000 έγγραφο του Δ.Π.Π.Γ.Κ. 

4. Την 867/11.2.2000 απόφαση για έγκριση της Κυρια¬ 
κής και αργίας εργασίας της Δ/νσης Εργασίας της Νο¬ 
μαρχίας Αθηνών. 

5. Το γεγονός της ύπαρξης πιστώσεων ύψους 234.880 
χιλιάδων δρχ. στον ΚΑΕ 0285 του Προϋπολογισμού οικον. 
έτους 2000 του Δημόσιου Πρότυπου Παιδικού Γ υμναστη¬ 
ρίου Καισαριανής. 

6. Την 2/74260/0004/15.10.99 απόφαση του Πρωθυ¬ 
πουργού και του Υπουργού Οικονομικών «Ανάθεση αρμο¬ 
διοτήτων στους Γενικούς Γ ραμματείς», αποφασίζουμε: 

Εγκρίνουμε την απασχόληση των Κυριακών και Εξαιρέ¬ 
σιμων ημερώντου Α' εξαμήνου οικον. έτους 2000 σε τρεις 
(3) υπαλλήλους με σχέση εργασίας ιδιωτικού δικαίου αο¬ 
ρίστου χρόνου του Δ.Π.Π.Γ.Κ. για την κάλυψη υπηρεσια¬ 
κών αναγκών σύμφωνα με την ανωτέρω (4) σχετική από¬ 
φαση και για 60 ώρες συνολικά στον καθένα. 

Η απόφαση αυτή που ισχύει από 23.2.2000 να δημοσι- 
ευθεί στην Εφημερίδα της Κυβερνήσεως. 

Αθήνα, 23 Μαρτίου 2000 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εθνικής 

τουΥπ. Οικονομικών Παιδείας & Θρησκευμάτων 

I. ΚΟΥΣΟΥΑΑΚΟΣ Α. ΖΗΣΙΜΟΠΟΥΛΟΣ 

- ♦ - 

Αριθ. 2/19309/0022 (8) 

Καθιέρωση υπερωριακής εργασίας σε υπαλλήλους (οδη¬ 
γούς), και σε μονίμους υπαλλήλους Γενικής Γραμμα¬ 
τείας Νέας Γενιάς του Υπουργείου Εθνικής Παιδείας 
και Θρησκευμάτων. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ ΥΠΟΥΡΓΕΙΟΥ 
ΟΙΚΟΝΟΜΙΚΩΝ - ΥΠΟΥΡΓΕΙΟΥ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ - ΝΕΑΣ ΓΕΝΕΙΑΣ 

1. Έχοντας υπόψη τις διατάξεις: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


α) Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137/Α/85). 

β) Του Π.Δ. 274/89 «Οργάνωση των Υπηρεσιών της Γ. Γ. 
Ν. Γενιάς» (ΦΕΚ130/Α/89). 

γ) Του Π.Δ. 386/91 «Περί μεταφοράς αρμοδιοτήτων της 
Γ. Γ. Ν. Γενιάς, και της Γ. Γ. Λαϊκής Επιμόρφωσης από το 
Υπουργείο Πολιτισμού στο Υπουργείο Εθνικής Παιδείας 
και Θρησκευμάτων» (ΦΕΚ 139/Α/91). 

δ) Την αριθμ. 33 ΠΥΣ/30.5.97 

ε) Την υπ’ αριθμ. 908/Η/3611/9.5.1996 «Κοινή απόφαση 
του Πρωθυπουργού και του Υπουργού Εθνικής Παιδείας 
και Θρησκευμάτων με την οποία διορίστηκε Γενικός 
Γραμματέας της Γ. Γ. Ν. Γενιάς ο Πέτρος Σφηκάκης» 
(ΦΕΚ 96/Γ/10.5.96). 

στ) Την υπ’ αριθμ. 2949/27.12.93 απόφαση του Υπουρ¬ 
γού Εθνικής Παιδείας και Θρησκευμάτων «Αρμοδιότητες 
Γενικού Γραμματέα Νέας Γενιάς» (ΦΕΚ 936/28.12.93). 

ζ) Την υπ’ αριθμ. 2022941/2297/0022/7.4.98 και 
2050742/5390/ 28.7.98 εγκυκλίων του Υπουργείου Οικο¬ 
νομικών και τις διατάξεις του άρθρου 15 του Ν.2592/98 
«Αναπροσαρμογή συντάξεων πολιτικών συνταξιούχων 
του Δημοσίου, ρύθμιση συνταξιοδοτικών θεμάτων και άλ¬ 
λες διατάξεις» (ΦΕΚ 57Α/18.3.98). 

2. Την ανάγκη καθιερώσεως υπερωριακής εργασίας κα¬ 
τά τις απογευματινές ώρες και Κυριακές και εξαιρέσιμες 
ημέρες για δύο (2) υπαλλήλους με σχέση εργασίας ιδιω¬ 
τικού δικαίου αορίστου χρόνου, που έχουν αποσπασθεί 
από τη ΔΕΗ, ως οδηγοί στο υπηρεσιακό αυτοκίνητο του 
Γ ενικού Γ ραμματέα Νέας Γ ενιάς. 

3. Τις ανάγκες μετακίνησης του Γ ενικού Γ ραμματέα Νέ¬ 
ας Γ ενιάς τόσο εντός, όσο και εκτός έδρας, για την υλο¬ 
ποίηση προγραμμάτων στην περιφέρεια, και των ανα¬ 
γκών της υπηρεσίας. 

4. Τις ανάγκες του Γ ραφείου του Γενικού Γ ραμματέα. 

5. Τις υπηρεσιακές ανάγκες της Γ.Γ.Ν.Γ. 

6. Το γεγονός ότι από την απόφαση αυτή προκαλείται 
δαπάνη δρχ. (2.608.560) περίπου, σεβάροςτου ΚΑΕ0521 
( 1.605.600) και 0522 (1.002.960) δρχ., καθώς και δαπάνη 
δρχ. (2.800.000) περίπου σε βάρος του ΚΑΕ 0511 οικ. 
Έτους 2000. 

7. Την κοινή απόφαση του Πρωθυπουργού και του 
Υπουργού Οικονομικών (αρ. απόφ.: 1107147/0006/ 
4.10.96) «Περί ανάθεσης αρμοδιοτήτων του Υπουργού 
Οικονομικών στους Υφυπουργούς Οικονομικών» (ΦΕΚ 
922/Β/4.10.96) 

8. Την αριθμ. 2/74260/0004/15.10.1999 απόφαση «Με¬ 
ταβίβαση εξουσίας υπογραφής σύμφωνα με το άρθρο 7 
παρ.1 του Ν. 1943/91», αποφασίζεται: 

Εγκρίνεται για το έτος 2000, η καθιέρωση υπερωριακής 
εργασίας κατά τις απογευματινές ώρες, Κυριακές και 
εξαιρέσιμες, σε υπαλλήλους (αποσπασμένους οδηγούς), 
του Γραφείου του Γενικού Γραμματέα Νέας Γενιάς (ορ¬ 
γανικά μόνιμους) του Γραφείου του Γενικού Γραμματέα 
Νέας Γενιάς, καθώς και σε μονίμους υπαλλήλους της 
Γ.Γ.Ν.Γ. του ΥΠΕΠΘ ως κάτωθι: 

1) Εγκρίνεται η καθιέρωση υπερωριακής εργασίας από 
1.1.2000 έως 31.12.2000 με αμοιβή δύο (2) υπαλλήλων 
(οδηγών), με σχέση εργασίας ιδιωτικού δικαίου αορίστου 
χρόνου, που έχουν αποσπασθεί από τη ΔΕΗ ως οδηγοί 
στο υπηρεσιακό αυτοκίνητο του Γενικού Γραμματέα Νέ¬ 
ας Γ ενιάς, μέχρι ενενήντα (90) ώρες το μήνα, από τις οποί¬ 
ες δεν μπορούν να υπερβούν τις τριάντα (30) ώρες Κυ¬ 
ριακές και εξαιρέσιμες και μέχρι 22ας. 

2. Επίσης εγκρίνεται η καθιέρωση υπερωριακής απα¬ 
σχόλησης από 1.1.2000 έως 31.12.2000 με αμοιβή ενός 
(1) υπαλλήλου του Γραφείου του Γενικού Γραμματέα Νέ¬ 
ας Γενιάς, μέχρι εξήντα (60) ώρες το μήνα, καθώς και 
τριών (3) μονίμων υπαλλήλων της Γενικής Γραμματείας 


Νέας Γ ενιάς εγκρίνεται η υπερωριακή απασχόληση για 
τριάντα (30) ώρες απογευματινής εργασίας, από 
1.1.2000 έως 30.6.2000. 

3. Η πραγματοποίηση των ωρών υπερωριακής απογευ¬ 
ματινής απασχόλησης, καθώς Κυριακών και εξαιρέσιμων 
θα βεβαιώνεται κάθε φορά από το αρμόδιο όργανο της Γ. 
Γ. Ν. Γ. όπως αυτό προκύπτει από τις αποφάσεις εκχωρή- 
σεως αρμοδιοτήτων, καθώς και τα συνεργεία υπερωρια- 
κής απασχόλησης. 

4. Η δαπάνη βαρύνει τον προϋπολογισμό της Γ.Γ.Ν.Γ. 
ειδ.φορέα 19/630/ΚΑΕ 0521-0522 ΚΑΕ 0511 έτους 2000. 

5. Η ανωτέρω απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 31 Ιανουάριου 2000 
Οι Γ ενικοί Γ ραμματείς 

Δημοσιονομικής Πολιτικής Νέας Γενειάς Υπουργείου 

τουΥπ. Οικονομικών Εθνικής Παιδείας & Θρησκευμάτων 
I. ΚΟΥΣΟΥΛΑΚΟΣ ΠΕΤΡΟΣ ΣΦΗΚΑΚΗΣ 

- ♦ - 

Αριθ. 2/22534/0025 (9) 

Αύξηση ανώτατου ορίου έκδοσης εγγυητικών επιστολών 
από την ΑίΡΗΑ Τράπεζα Πίστεως. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. -Τις διατάξεις της παραγράφου 1 του άρθρου τρίτου 
του Νόμου 2441/96 (Α 256/96) «Κύρωση της από 8.8.96 
Σύμβασης μεταξύ του Ελληνικού Δημοσίου και της Εθνι¬ 
κής Τράπεζας της Ελλάδος και άλλες διατάξεις». 

2. Το Π.Δ. 284/1988 «Οργανισμός του Υπουργείου Οι¬ 
κονομικών» (Α 128/88). 

3. Την αριθμ. 2000019/13/0004/2.1.97 απόφαση του 
Υπουργού Οικονομικών «Μεταβίβαση αρμοδιοτήτων και 
της εξουσίας να υπογράφουν με «εντολή Υπουργού» στο 
Γενικό Γραμματέα του Υπουργείου Οικονομικών, Γενικό 
Γ ραμματέα Οικονομικής Πολιτικής και Συστημάτων, στον 
Ειδικό Γ ραμματέα κ.λπ.». 

4. Την απόφασή μας 2028691/4534/3.8.95 «Καθορισμός 
ανωτάτου ορίου έκδοσης εγγυητικών επιστολών από τις 
Τράπεζες που γίνονται δεκτές από το Δημόσιο και τα 
Ν.Π.Δ.Δ. σε διαγωνισμούς ή Συμβάσεις για εκτέλεση έρ¬ 
γων, προμήθειες κ.λπ. 

5. Το από 17.3.2000 έγγραφο της ανωτέρω Τράπεζας με 
το οποίο ζητά την αύξηση του ανωτάτου ορίου έκδοσης 
των εγγυητικών της επιστολών που έχει καθοριστεί σε 
δρχ. 600.000.000.000 με την αριθμ. 2076147/10649/0025/ 
1.12.98 απόφασή μας. 

6. Τη δραστηριότητα της Τράπεζας όπως εμφανίζεται 
σήμερα. 

7. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης Εγγυητικών 
Επιστολών της Εθνικής Τράπεζας της Ελλάδος Α.Ε. στο 
ποσό των δρχ. οκτακόσιων εξήντα δισεκατομμυρίων 
(860.000.000.000) με τους όρους και τις προϋποθέσεις 
βάσει των οποίων παρέχονται από τις Τράπεζες που λει¬ 
τουργούν στην Ελλάδα εγγυήσεις στο Δημόσιο και τα Νο¬ 
μικά Πρόσωπα Δημοσίου Δικαίου για εκτέλεση έργων, 
προμήθειες κ.λπ. (απόφασή μας 2028691/4534/3.8.95). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2000 

Με εντολή Υπουργού 
Η Γ ενική Διευθύντρια 
ΑΡΕΤΗ ΑΣΗΜΑΚΟΠΟΥΛΟΥ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 2/19391/0022 (10) 

Καταβολή στους δικαιούχους υπαλλήλους των Ν.Π.Δ.Δ. 
που εποπτεύονται από το Υπουργείο Γεωργίας της 
διαφοράς μεταξύ επιδομάτων των ειδικών λογ/σμών 
και του κινήτρου απόδοσης του Ν.2470/97 


ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ - ΓΕΩΡΓΙΑΣ 


Έχοντας υπόψη τις διατάξεις: 

1. Των άρθρων 23 και 29 του Ν.1558/85 (ΦΕΚ 
137/Τ.Α/26.8.85) "Κυβέρνηση και κυβερνητικά όργανα" 
καθώς και του άρθρου 27 του Ν.2081/92. 

2. Του άρθρου 11 του Ν. 2332/95 & του άρθρου 8 παρ. 
1β του Ν.2430/96 "περί χορήγησης επιδόματος αυξημέ¬ 
νης ευθύνης- αποδοτικότητας" στους υπαλλήλους των 
Ν.Π.Δ.Δ. του Υπ. Γεωργίας. 

3. Του άρθρου 4 του Π.Δ.457/1985 "Καθορισμός και 
ανακατανομή των αρμοδιοτήτων των Υπουργείων". 

4. Του αριθμ.402/1988 Π.Δ. "Περί Οργανισμού του 
Υπ. Γεωργίας" όπως έχει τροποποιηθεί και ισχύει σήμερα. 

5. Του Ν.2362/1995 "Περίδημοσίου λογιστικού Ελέγχου 
των δαπανών του Κράτους και άλλες διατάξεις». 

6. Του άρθρου 13, παρ.7 & 8 του άρθρου 28 του 
Ν.2470/97 (ΦΕΚ 40/Α/21-3-97) καθώς και της ερμηνευτι¬ 
κής εγκυκλίου με αριθ.πρωτ.2030771/4262/0022/24.4.97 
του Γενικού Λογιστηρίου του Κράτους σύμφωνα με τις 
οποίες τα έσοδα των παραπάνω λογαριασμών δεν θίγο¬ 
νται από τον προαναφερόμενο νόμο. 

7. Της αριθμ. 2293/4-3-1996 (ΦΕΚ 178/Α/19-3-98 από¬ 
φασης των Υπουργών Οικονομικών & Γεωργίας "Κατανο¬ 
μή προϊόντος ειδικού λογ/σμού που συνίσταται στο 
Υπουργείο Γεωργίας, σύμφωνα με τις διατάξεις του άρ¬ 
θρου 11 του Ν.2332/95, όπως τροποποιήθηκε με την 
9819/5-8-96 όμοια (ΦΕΚ449/Β/14-6-96). 

8. Της αριθμ. 21043/23.8.96 κοινής απόφασης των 
Υπουργών Οικονομικών και Γεωργίας (ΦΕΚ 
740/Τ.Β/27.8.97) "Σύσταση Ειδικού Έντοκου Λογαρια¬ 
σμού". 

9. Της αριθμ. 21081/22-8-1996 (ΦΕΚ 740/Τ.Β/27-8-97) 
απόφασης των Υπουργών Οικονομικών και Γεωργίας 
"Διάθεση χρηματικού ποσού για επίδομα αυξημένης ευ¬ 
θύνης και παραγωγικότητας στους υπαλλήλους Ν.Π.Δ.Δ. 
που εποπτεύονται από το Υπουργείο Γεωργίας και καθο¬ 
ρισμός των προϋποθέσεων και του τρόπου καταβολής 
του. 

10. Της αριθμ. 1107147/1239/0006Ύ4-10-96 απόφασης 
του Πρωθυπουργού και του Υπουργού των Οικονομικών, 
περί ανάθεσης αρμοδιοτήτων στους Υφυπουργούς Οικο¬ 
νομικών. 

11. Του άρθρου 40 του ν.849/78, όπως τροποποιήθηκε 
με το άρθρο 8 του ν. 2129/93. 

12. Το γεγονός ότι από την εφαρμογή των διατάξεων 
της απόφασης αυτής, προκαλείται δαπάνη 679.916.717 
δρχ. περίπου σε βάρος των ειδικών λογαριασμών των 
Ν.Π.Δ.Δ. που τηρούνται στηνΑ.Τ.Ε., αποφασίζουμε: 

1 .Τη διάθεση κατ’ έτος ποσού δρχ.679.916.717 έκτων 
εγκεκριμένων πιστώσεων των προϋπολογισμών των 
Ν.Π.Δ.Δ. εποπτευομένων από το Υπ. Γ εωργίας αναλυομέ- 
νου κατά Ν. Π. ως εξής: 


1 .Οργανισμός Βάμβακος 
Λογ. Α.Τ.Ε. Νοί 820300200567 

2. Οργανισμός Καπνού 
ΛογΑ.Τ. Ε. Νο.01 -703002291 -28 

3. Ινστιτούτο Γεωπονικών Επιστημών 
Λογ.Α.Τ.Ε. Νο 43503002005-72 

4. Μπενάκειο Φυτοπαθολογικό Ινστιτούτο 
Λογ.Α.Τ.Ε. Νο.037-03-002005/70 

5. Γεωτεχνικό Επιμελητήριο Ελλάδος 
Λογ.Α.Τ.Ε.Νο21503002115-17 

6. Κεντρικό Ταμείο Γεωργίας Κτηνοτροφίας 


δρχ.246.804.000 
δρχ.377.523.000 
δρχ. 10.749.073 
δρχ. 28.283.684 
δρχ. 14.556.960 
δρχ. 2.000.000 


και δασών 


Λογ.Α.ΤΕ.Νο.001703002290-82 


2. Το κατά μήνα χρηματικό ποσό που θα καταβάλλεται 
από την παραπάνω διαφορά κατά υπάλληλο είναι: 

α. Υπάλληλοι κατηγορίας ΠΕ δρχ.50.000 

β. Υπάλληλοι κατηγορίας ΤΕ δρχ.47.000 

γ. Υπάλληλοι κατηγορίας ΔΕ δρχ.44.000 

δ. Υπάλληλοι κατηγορίας ΥΕ δρχ.41.000 

3. Δικαιούχοι της παραπάνω διαφοράς είναι οι μόνιμοι 
και με σχέση εργασίας ιδιωτικού δικαίου αορίστου χρό¬ 
νου υπάλληλοι των Ν.Π.Δ.Δ. που εποποτεύονται από το 
Υπουργείο Γεωργίας, καθώς και οι αποσπασμένοι σε άλ¬ 
λες Υπηρεσίες υπάλληλοι οι οποίοι μισθοδοτούνται από 
τον προϋπολογισμό των Ν.Π.Δ.Δ. αυτών που έχουν οργα¬ 
νική θέση. 

4. Η υπ’ αριθμ. 2051365/5488/0022/1.10.98 (ΦΕΚ 
1100/Β/21.10.98) κοινή Υπουργική απόφαση Οικονομι¬ 
κών και Γ εωργίας καταργείται. 

5. Αναφορικά με τη διαδικασία καταβολής των ανωτέρω 
ποσών στους δικαιούχους και λοιπά θέματα που δεν ρυθ¬ 
μίζονται με την παρούσα απόφαση ισχύει αναλογικά η 
αριθ.21082/22.8.96 (ΦΕΚ 740/Β/27.8.96) απόφασή μας. 

6. Η καταβαλλόμενη κατά τα ανωτέρω διαφορά θα υπό- 
κειται στις κρατήσεις του κινήτρου απόδοσης του 
Ν.2470/97 και σε φόρο εισοδήματος. 

7. Η παρούσα που ισχύει από 1.1.2000 να δημοσιευθεί 
στην Εφημερίδα της Κυβερνήσεως. 

Αθήνα, 31 Μαρτίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ Γ. ΑΝΩΜΕΡΙΤΗΣ 

-♦- 

Αριθ. 2/18337/0022 (11) 

Καταβολή στους δικαιούχους υπαλλήλους του Υπουργεί¬ 
ου Γεωργίας της διαφοράς μεταξύ των επιδομάτων 
των ειδικών λογ/σμών και του κινήτρου απόδοσης του 
Ν.2470/97. 


ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη τις διατάξεις: 

1. Των άρθρων 23 και 29 του Ν. 1558/85 καθώς και του 
άρθρου 27του Ν.2081/92. 

2. Του άρθρου 11 του Ν. 2332/95 (Φ.Ε.Κ. 181/Α/31-8-97) 
& του άρθρου 8 παρ. Ιατου Ν.2430/96 (Φ.Ε.Κ. 156/Α/10- 
7-96), σύμφωνα με τις οποίες παρακρατείται για κάθε 
ημερολογιακό έτος ποσοστό 2% και 3% αντίστοιχα επί 
του συνόλου των εγκεκριμένων πιστώσεων Εθνικών και 
Κοινοτικών των διαρθρωτικών προγραμμάτων προσανα¬ 
τολισμού και των εγκεκριμένων πιστώσεων του προγράμ¬ 
ματος Δημοσίων Επενδύσεων, που διαχειρίζεται το 
Υπουργείο Γεωργίας, το οποίο μεταφέρεται στους ειδι¬ 
κούς λογαριασμούς αριθ. 01703002285-62 και 
01703002288-94, που τηρούνται στην Α.Τ.Ε., για την κα¬ 
ταβολή στους υπαλλήλους του Υπουργείου Γεωργίας 
επιδόματος αυξημένης ευθύνης-αποδοτικότητας κ.λ.π. 

3. Του άρθρου 13, παρ. 7 & 8 και του άρθρου 28 του 
Ν.2470/97 (Φ.Ε.Κ. 40/Α/21-3-97), καθώς και της ερμηνευ¬ 
τικής εγκυκλίου αριθ 2030771/4262/0022/24-4-97 Γ.Λ.Κ. 
σύμφωνα με τις οποίες τα έσοδα των παραπάνω λογα¬ 
ριασμών δεν θίγονται από τον προαναφερόμενο νόμο." 

4. Της αριθμ. 2293/4-3-1996 (ΦΕΚ 178/Α/19-3-98 απόφα¬ 
σης των Υπουργών Οικονομικών & Γεωργίας "Κατανομή 
προϊόντος ειδικού λογ/σμού που συνίσταται στο Υπουρ¬ 
γείο Γεωργίας, σύμφωνα με τις διατάξεις του άρθρου 11 
του Ν.2332/95, όπως τροποποιήθηκε με την 9819/5-8-96 
όμοια (ΦΕΚ 449/Β/14-6-96). 

5. Των αριθ. 5927/29-3-96, 9820/8-6-96 και 15302/9-6-96 
αποφάσεων του Υπουργού Γεωργίας "Διαχείριση διάθε¬ 
ση και λειτουργία του ειδικού λογαριασμού του άρθρου 
11 του Ν.2332/95" 

6. Της αριθμ. 21082/22-8-1996 (ΦΕΚ 740/Τ.Β/27-8-97) 

απόφασης των Υπουργών Οικονομικών και Γεωργίας 
"Διάθεση χρηματικού ποσού για επίδομα αυξημένης ευ¬ 
θύνης και παραγωγικότητας στους υπαλλήλους του 
Υπουργείου Γεωργίας και καθορισμός των προϋποθέσε¬ 
ων και του τρόπου καταβολής του. 

7. Του άρθρου 8 του Ν.2342/95 και της κατ’ εξουσιοδό¬ 
τησης αριθ. 33609/5-12-95 (Φ.Ε.Κ. 2007/Β/7-12-956) από¬ 
φασης των Υπουργών Οικονομικών και Γεωργίας "Καθο¬ 
ρισμός επιδόματος ειδικών συνθηκών στους δασικούς 
υπαλλήλους κ.λ.π." 

8. Της αριθμ. 1107147/1239/0006 Α /4-10-96 απόφασης 
του Πρωθυπουργού και του Υπουργού των Οικονομικών, 
περί ανάθεσης αρμοδιοτήτων στους Υφυπουργούς Οικο¬ 
νομικών. 

9. Τωνάρθρων5&8του Ν.2771/99 (Φ.Ε.Κ. 280/Α/16-12- 
99). 

10. Του άρθρου 40 του ν.849/78, όπως τροποποιήθηκε 
με το άρθρο 8 του ν. 2129/93. 

11. Την ανάγκη καταβολής στους υπαλλήλους του 
Υπουργείου Γ εωργίας της διαφοράς, που προκύπτει από 
το συνολικό προϊόν των ειδικών λογαριασμών 
01703002285-62 και 017003002288-94 του Υπουργείου 
Γ εωργίας που τηρούνται στην ΑΤΕ μετά την απόδοση του 
κινήτρου απόδοσης του Ν.2470/97 στον Κρατικό Προϋ¬ 
πολογισμό. 

12. Το γεγονός ότι από την εφαρμογή των διατάξεων 
της απόφασης αυτής, προκαλείται ανάλογη δαπάνη η 
οποία θα βαρύνειτις πιστώσεις των ειδικών λογαριασμών 
01703002288-94 και 01703002285-62, αποφασίζουμε: 

1.0 ειδικός λογαριασμός 01703002288-94 που τηρείται 
στην Α.Τ.Ε. θα χρεώνεται κάθε έτος με το ανάλογο ποσό, 
για την καταβολή στους δικαιούχους υπαλλήλους της 
διαφοράς, που προκύπτει από το συνολικό προϊόν του πα¬ 
ραπάνω ειδικού λογαριασμού και του ειδικού λογαρια¬ 
σμού αριθ. 01703002285-62 μετά από την αφαίρεση του 
κινήτρου απόδοσης του Ν.2470/97. 

2. Το κατά μήνα χρηματικό ποσό, που θα καταβάλλεται 
από την παραπάνω διαφορά κατά υπάλληλο είναι: 

α. Υπάλληλοι κατηγορίας ΠΕ δρχ.50.000 

β. Υπάλληλοι κατηγορίας ΤΕ δρχ.47.000 

γ. Υπάλληλοι κατηγορίας ΔΕ δρχ.44.000 

δ. Υπάλληλοι κατηγορίας ΥΕ δρχ.41.000 

3. Δικαιούχοι των παραπάνω διαφορών είναι οι μόνιμοι 
υπάλληλοι που έχουν οργανική θέση στο Υπουργείο Γε¬ 
ωργίας την 1-1-2000, οι με σχέση εργασίας Ιδιωτικού Δι¬ 
καίου Αορίστου Χρόνου, οι μετακλητοί υπάλληλοι, ειδικοί 
σύμβουλοι, ειδικοί συνεργάτες και απεσπασμένοι στα 
γραφεία Υπουργού, Υφυπουργών, Γεν.Γραμματέων κα¬ 
θώς και οι αποσπασμένοι στις Νομαρχιακές Αυτοδιοική¬ 
σεις που μισθοδοτούνται από τον προϋπολογισμό του 
Υπουργείου Γεωργίας. 

4. Οι υπάλληλοι με σχέση εργασίας Ιδιωτικού Δικαίου 
Αορίστου Χρόνου που οι αποδοχές τους δεν καθορίζονται 
από τις διατάξεις του Ν. 2470/97, καθώς και αποσπασμέ- 
νοι ή διατεθιμένοι στα Γ ραφεία Υπουργού, υφυπουργών 
και Γ εν. Γ ραμματέωντου Υπουργείου Γ εωργίαςτων οποί¬ 
ων οι αποδοχές δεν καθορίζονται από τον παραπάνω Νό¬ 
μο και δεν λαμβάνουν επίδομα παραγωγικότητας υπό 
οποιαδήποτε μορφή θα λαμβάνουν τις παραπάνω μηνιαί¬ 
ες διαφορές προσαυξημένες κατά το κίνητρο απόδοσης 
που αντιστοιχεί στην κατηγορία τους. 

5. Η υπ'αριθμ.2053086/5729/0022/1.10.98 (ΦΕΚ 
1100/Β/21.10.98) κοινή Υπουργική απόφαση Οικονομι¬ 
κών και Γ εωργίας καταργείται. 

6. Για τον ευκολότερο και αποτελεσματικότερο έλεγχο 
των ειδικών λογαριασμών, ο οποίος θα ασκείται από την 
Δ/νση Οικονομική του Υπουργείου Γεωργίας, σύμφωνα 
με τις διατάξεις του Ν.2771/99, αλλά και για την καλλίτε¬ 
ρη επίτευξη του σκοπού των ειδικών λογαριασμών, θα με- 
ταφέρεται με εντολή της παραπάνω Δ/νσης του Υπουρ¬ 
γείου Γεωργίας το υπόλοιπο του ειδικού λογαριασμού 


αριθ. 01703002285-62 στον άλλο ειδικό λογαριασμό αριθ. 
01703002288-94, μέσω του οποίου θα διενεργούνται 
όλες οι σχετικές δαπάνες. Γιατον προαναφερόμενο έλεγ¬ 
χο μπορεί να συνιστάται με απόφαση του Υπουργού Γε¬ 
ωργίας κλιμάκιο ελέγχου από αρμοδίους υπαλλήλους 
της Κεντρικής Υπηρεσίας του Υπουργείου Γεωργίας. Οι 
δαπάνες των τυχόν εκτός έδρας μετακινήσεων (οδοιπο¬ 
ρικά με ημερήσιες αποζημιώσεις) δύνανται να βαρύνουν 
τις πιστώσεις του παραπάνω λογαριασμού. 

7. Η καταβαλλόμενη κατά τα ανωτέρω διαφορά θα υπό- 
κειται στις κρατήσεις του κινήτρου απόδοσης του 
Ν.2470/97 και σε φόρο εισοδήματος. 

8. Με απόφαση του Υπουργού Γεωργίας το τελευταίο 
τρίμηνο του έτους τα ανωτέρω ποσά αναπροσαρμόζο¬ 
νται σύμφωνα μετά υπόλοιπα του λογαριασμού. 

9. Η παρούσα που ισχύει από 1.1.2000 να δημοσιευθεί 
στην Εφημερίδα της Κυβερνήσεως. 

Αθήνα, 31 Μαρτίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΓΕΩΡΓΙΑΣ 

Ν.ΧΡΙΣΤΟΔΟΥΛΑΚΗΣ Γ.ΑΝΩΜΕΡΙΤΗΣ 

-♦- 

Αριθ. 19920 οικ. (12) 

Βελτίωση του συσσιτίου των κρατουμένων και του Προ¬ 
σωπικού των Φυλακών, Σωφρονιστικών και Θεραπευ¬ 
τικών Καταστημάτων και του Ιδρύματος Αγωγής Ανη¬ 
λίκων Αρρένων Βόλου, κατά τις ημέρες του Πάσχα και 
των Χριστουγέννων τρέχοντος έτους και της Πρωτο¬ 
χρονιάς έτους 2001. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ-ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις του άρθρου 29 παρ. δ' και του άρθρου 
112 παρ. 2 του από 28 - 30.9.1935 Ν. Δ/τος «Περί οργανώ- 
σεως Σωφρ/κού Προσωπικού καιΔιαχειρίσεως Φυλακών». 

β) Το άρθρο 22 του Ν. 2362/1995 «Περί Δημοσίου λογι¬ 
στικού». 

γ) Την αριθμ. 1107147/1239/0006Α/4.10.1996 απόφαση 
του Πρωθυπουργού και του Υπουργού των Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

δ) Την ανάγκη βελτίωσης κατά (1.000) δρχ. του παρε- 
χομένου συσσιτίου στους κρατουμένους και στο προσω¬ 
πικό των Φυλακών, Σωφρονιστικών και θεραπευτικών Κα¬ 
ταστημάτων και του Ι.Α. Α.Α.Σ. Ε. Βόλου κατά τις ημέρες 
του Πάσχα & Χριστουγέννων έτους 2000 και Πρωτοχρο¬ 
νιάς έτους 2001. 

ε) Το γεγονός ότι η δαπάνη που θα προκληθεί από την 
παρούσα απόφαση, για το τρέχον οικονομικό έτος, ανέρ¬ 
χεται στο ποσόν των τριάντα εκατομμυρίων (30.000.000) 
δραχμών, (περίπου 7.500 κρατούμενοι και 2.500 προσω¬ 
πικό), θα βαρύνει τον ΚΑΕ 7477, του Φ. 17-310, και του 
οποίου οι πιστώσεις επαρκούν, αποφασίζουμε: 

Εγκρίνουμε την αύξηση του παρεχομένου συσσιτίου 
στους κρατουμένους και στο προσωπικό των Φυλακών, 
Σωφρονιστικών και θεραπευτικών Καταστημάτων και του 
Ιδρύματος Αγωγής Ανηλίκων Αρρένων Στοιχ. Εκπ/σης 
Βόλου, κατά το ποσό των χιλίων (1.000) δραχμών ημερη- 
σίως, για κάθε άτομο κατά τις ημέρες του Πάσχα έτους 
2000, Χριστουγέννων έτους 2000 και Πρωτοχρονιάς 
έτους 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΝΙΚ. ΧΡΙΣΤΟΔΟΥΛΑΚΗΣ ΔΗΜ. ΓΟΥΡΓΟΥΡΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




